|( 26-07-2013 )||المشاركة رقم : 1|


حبني ::: قصيده روعه::: جبار رشيد((مقصؤؤده))
خذني يمك بعد ماظل كل عذر لا تعتذر
ليل عمري وعمرك مخلص بعد مابيه صبر
خل نلم احلامه ونحفظ صورهن كبل لاياخذهن بدربه الفجر
وخل نلم الباقيات اسنيني وسنينك نسويهن عمر
وهنه ميكفن عمر
ونبدي من جده وجديد بواهس اسنين الصغر
ولو وازانه الكبر
خلي تمشي ايامنه بخطوه العاقل من عثر مره ورجع يمشي حذر
خل نعيش الحب ستر
خل نضم اروحنه ابيناتنه ويترابنه ولا نشتهر
وافتخر بيه وي روحك وانا وي روحي اظل بيك افتخر
حبني لتظل تعتذر
خل نسوي العشره ورقه ونصنع من الدمعه وضحكه حبر
حتى كل لحظه التمر بالجاي نكتبه شعر
وخل نكول الماضي غلطه وذنب يسجل ذنب من ينذكر
حبني لتظل تعتذر
حبني واجبرني على حبك الروح ماتعشك لون ما تنجبر
حبني لتظل تعتذر
اعترف راح اعترفلك واحنه شو نفس الامر
اثنينه انبعنه بسعر جوه السعر
اثنينه انبكنه حدر شمس الظهر
اثنينه السجين تانتنه نذر
اثنينه اتواهمنه بالحب منتصر
واثنينه انعاني الغدر
واعترف راح اعترفلك كلبي جان شكد جسر
وانا جتفت الجسر
واناوزيت الحمامه على النسر
واسمعت سر الخطر
صنم سويته بديه وادري ما ينع يضر
وحاطه كبالي وعجيبه الشوك من عنده انتظر
وانت مثلي بهل امر
صنم سويته بديك اشتنتظر
خل نهدمه اثنينه وكافي كفر
وبلكي نهده ونستقر
وبلكت اوياي وانا اوياك استمر
وبلكت المامر كبل هسه يمر
وبلكت اجناح العشك لبعيد ياخذنه ويفر
ونترك الممنوع والميصير
خل نغط بالماي مو صرنه جمر
وبلكي نصحه من السكر
وبلكت المامر كبل هسه يمر
خذني يمك
كبل لا يخلص صبرنه ويصفه دم اوجوهنه ونطلع صفر
خذني يمك
كبل لا ينحك ذهبه اطباعنه ونطلع صفر
خذني يمك
كبل لا رمضان يفطر ويفكر العالم مثل جيه صفر
(( شاركنا رأيك عبر تعليقات الفيس بوك او زر كوكل [ ] شكرا على رأيك ))
|هناك مواضيع مشابهه لهذا الموضوع تفضل بزيارتها|
|الموضوع||كاتب الموضوع||المنتدى||الردود||آخر مشاركة|
|ساكت شرد اكلك هو ظل السان .. جبار رشيد||فاتنة بعشقي||الركن الثقافي , الشعر العراقي والعربي||4||29-11-201311:54 PM|
|سولف كول ....جبار رشيد||فاتنة بعشقي||الركن الثقافي , الشعر العراقي والعربي||6||29-11-201310:19 PM|
|ما غافل جنت ,, للشاعر جبار رشيد||عراقية وافتخر||الركن الثقافي , الشعر العراقي والعربي||1||24-01-201304:34 PM|
|صوت الشمش .. للشاعر جبار رشيد||عراقية وافتخر||الركن الثقافي , الشعر العراقي والعربي||1||24-01-201304:34 PM|
|المتألق جبار رشيد||عراقية وافتخر||الركن الثقافي , الشعر العراقي والعربي||2||22-11-201211:45 PM|
|الكلمات الدليلية|
|جبار , جتني , رشيد((مقصؤؤده)) , روعه::: , قصيده|
|أدوات الموضوع|